অনুবাদ আয়োজন অনুবাদকদের আড্ডা
প্রাথমিক অনুবাদ সানজিদা হাসান
১৯৮৪, পূর্ব বার্লিন। তথ্য ও বাকস্বাধীনতা বলতে কিছু নেই।
পূর্ব জার্মানির পুলিশ "স্তাসি" GDR এর মানুষদেরকে কঠোরভাবে নিয়ন্ত্রণ করছে।
১ লক্ষ কর্মচারী, আর ২ লক্ষ তথ্য সংগ্রাহক সর্বহারা স্বৈরাচারের হয়ে কাজ করছিলো...
...ওদের উদ্দেশ্য- সবই জানতে হবে।
অনুবাদ সম্পাদনা ফরহাদ হোসেন মাসুম
ওয়েবসাইট www.onubadokderadda.com
ফেসবুক পেইজ fb.com/onubadokder.adda
"বার্লিন হোহেনশনহাউজেন কারাগার"
সোজা দাঁড়াও। চোখ মাটিতে।
হাঁটো।
অস্থায়ী কারাগার রাষ্ট্রীয় নিরাপত্তা মন্ত্রণালয়
ওনাকে 'ক্যাপ্টেন!' ডাকবে।
এসো।
বসুন।
হাত উরুর নিচে রাখুন, তালু চেয়ারে লাগিয়ে।
কিছু বলার আছে?
আমি কিছু করিনি। কিছুই জানি না।
কিছুই করেননি, কিছুই জানেন না...
আমরা কি হুজুগে কাউকে গ্রেফতার করি নাকি?
না...
আমাদের মানবতাবাদী ব্যবস্থার বিরুদ্ধে এসব ভাবলে সেটাই তো গ্রেফতারের জন্য যথেষ্ট।
আপনার স্মৃতিটা একটু চাঙ্গা করছি, কয়েদী নং ২২৭।
২৮শে সেপ্টেম্বর, আপনার বন্ধু আর প্রতিবেশী দায়েতার ফার্মা পশ্চিমে পালিয়ে গিয়েছিলো।
সে নিশ্চয়ই সাহায্য পেয়েছিলো।
আমি কিছুই জানি না।
সে যে চলে যাবে, আমাকে জানায়ওনি।
আমি চাকরিতে গিয়ে প্রথমবার শুনেছিলাম।
প্লিজ ভাবুন, ২৮শে সেপ্টেম্বর আপনি কী করছিলেন?
- বয়ানে বলেছি। - আমাকে আবার বলুন।
বাচ্চাদের সাথে ট্রেপটো পার্ক মেমোরিয়ালে ছিলাম।
সেখানে পুরনো বন্ধু ম্যাক্স কির্খনারের সাথে দেখা হয়েছিলো।
ওর বাড়িতে গিয়ে অনেক রাত পর্যন্ত গান শুনেছিলাম।
ওর ফোন আছে। কল করে নিশ্চিত হতে পারেন।
ওর নাম্বার দিতে পারি।
আমাদের রাষ্ট্রের শত্রুরা বেশ একগুঁয়ে।
মনে রেখো।
এতে ধৈর্য লাগে, প্রায় ৪০ ঘণ্টা। (স্থান - স্তাসি কলেজ)
সামনে টেনে দিচ্ছি।
আমি ঘুমাতে চাই।
প্লিজ, আমাকে ঘুমাতে দাও!
হাত উরুর নিচে রাখুন।
আবার বলুন, ২৮শে সেপ্টেম্বর কী করছিলেন?
প্লিজ, শুধু একটা ঘণ্টা, একটুখানি... একটু ঘুম চাই।
আবার বলুন, ঐদিন কী কী করেছিলেন?
ওকে এতক্ষণ কেন জাগিয়ে রাখা হলো?
এটা তো... অমানবিক।
কয়েদী নির্দোষ হলে অত্যাচার আর সময়ের সাথে সাথে রাগ বাড়তে থাকবে।
সে চিৎকার করবে, গর্জন করবে।
কিন্তু দোষী হলে শান্ত আর নিশ্চুপ হতে থাকবে...
অথবা কান্না শুরু করবে।
সে জানে, সে এখানে বিনা কারণে নেই।
দোষ প্রমাণ করার সবচেয়ে ভালো উপায় হচ্ছে...
...অবিরাম জিজ্ঞাসাবাদ চালিয়ে যাওয়া।
…স্কুলের বন্ধু ম্যাক্স কির্খনার।
আমরা ওর বাড়িতে গিয়েছিলাম...
...অনেক রাত পর্যন্ত গান শুনছিলাম।
ওর টেলিফোন আছে, ওকে ফোন করে যাচাই করতে পারেন।
বয়ানে একটা জিনিস লক্ষ্য করেছো?
শুরুতে যা বলেছিলো, ঠিক তাই।
হুবহু এক, প্রত্যেকটা শব্দ।
সত্যবাদীরা একই কথা ভিন্ন ভিন্ন ভাবে বলে।
মিথ্যেবাদীদের কথাগুলো সাজানো। চাপে পড়লে সেগুলোই হাজির করে।
২২৭ মিথ্যে বলছে।
আমরা দুটো সূত্র পেয়েছি। এবার চাপ বাড়াতে পারি।
অন্যদের নাম না বললে আমরা আপনার স্ত্রীকে গ্রেফতার করবো।
জ্যান আর নাদজা'কে রাষ্ট্র দেখাশোনা করবে।
এটাই চান আপনি?
কে ওকে পালাতে সাহায্য করেছিলো?
- গ্লেসক... - আবার বলুন! স্পষ্ট করে!
গ্লেসক... ওয়ার্নার গ্লেসক।
ওয়ার্নার... গ্লেসক।
চুপ!
শোনো!
কেউ কি জানো, এটা কী?
কুকুরের জন্য গন্ধের নমুনা।
প্রত্যেক জিজ্ঞাসাবাদে এটা সংগ্রহ করতে ভুলবে না।
তোমার কয়েদী কিন্তু সমাজতন্ত্রের শত্রু।
সেটা কখনো ভুলে যেও না! বিদায়।
বাহ, বাহ, চমৎকার।
মনে আছে, ২০ বছর আগে আমরাও ওখানে বসতাম?
ওরা আমাকে শিক্ষকতার চাকরি সেধেছিলো।
ভাল গ্রেডই শেষ কথা নয়। তবু তোমার বদৌলতে আমার গ্রেড ভালোই ছিলো।
তো, এখন কী চাও?
তোমার ধারণা, আমি সবসময় কিছু না কিছু চাই?
- তোমাকে থিয়েটারে আমন্ত্রণ জানাচ্ছি। - থিয়েটারে?
শুনেছি, মন্ত্রী হেম্ফ যাচ্ছেন।
সংস্কৃতি বিভাগের প্রধান হিসেবে, আমাকে হাজির থাকতে হবে।
সন্ধ্যা ৭ টায় শুরু। আমাদের রওনা দেয়া উচিৎ।
THE LIVES OF OTHERS (ওদের জীবনযাত্রা)
ঐ যে, মন্ত্রী হেম্ফ, সামনে বাম দিকে।
জানো, উনি রাষ্ট্রীয় নিরাপত্তা বিভাগে ছিলেন!
মঞ্চ সাফ করে ফেলেছিলেন তিনি।
গিয়র্গ দ্রাইমান, লেখক।
দাম্ভিক! ছাত্রদেরকে যাদের ব্যাপারে সাবধান করি, ঠিক তেমন।
কিন্তু সে বাধ্য আছে!
সবাই এর মত হলে আমার চাকরি থাকতো না।
পশ্চিমে পড়াশোনা করেও সে বিপথে যায়নি।
জিডিআর'কে পৃথিবীর সর্বশ্রেষ্ঠ দেশ বলেই বিশ্বাস করে সে।
শুরু হলো বলে।
কী হলো? নতুন কিছু দেখলে?
কথা বলো, মার্থা! কথা বলো!
তোমার আর্থার...
মারা গেছে।
আর্থার? শুধু এই ভবিষ্যদ্বাণীটা কি মিথ্যে হওয়া সম্ভব না?
না, বোন। বিশ্বাস করো।
সে মারা গেছে।
বিশাল চাকার নিচে পিষে গেছে।
আমি সব দেখেছি। অন্য যে কোনো ভয়ংকর কিছু হলেও না হয় হতো।
এসব দিব্যদৃষ্টি থেকে কেন মুক্তি পাই না আমি?
এলেনা! বাড়ি যাও। তোমার বাকি কাজ আমি করে দেবো।
কেমন লাগলো? দ্রাইমানের কাজ দারুণ, তাই না?
ওকে নজরে রাখবো আমি।
ওকে? পড়াতে গিয়ে তোমার ষষ্ঠ ইন্দ্রিয় ভোঁতা হয়ে গেছে দেখছি।
আমি নিজেই দায়িত্ব নিতে পারি।
সে পরিষ্কার। এমনকি হেম্ফ'ও তাকে পছন্দ করে।
নিজেদের পায়েই কুড়াল মারা হবে শুধু।
আমি নিচে যাচ্ছি।
"Faces of love" "ভালোবাসার মুখোশগুলো"
তোমার কাজ সম্পর্কে অনেক শুনেছি।
সবাই বলে, সংস্কৃতি যোগ্যদের হাতেই আছে।
পার্টি সার্কেলে তোমার কথা হচ্ছে।
আমরা পার্টির "ঢাল-তলোয়ার"। এটা সবসময়ই মাথায় রাখি।
ওর ব্যাপারে কী ভাবছো?
গিয়র্গ দ্রাইমান?
হয়তো...
হয়তো কী?
হয়তো যতটা মনে হয়, সে ততটা নির্দোষ না।
গ্রুবিজ! এজন্যেই তুমি আর আমি এতদূর এসেছি।
তোমার গড় মাথামোটা স্তাসি'রা হয়তো বলবে...
"ও সেরাদের একজন! অত্যন্ত অনুগত!" -- এইসব।
কিন্তু আমরা বুদ্ধিমান।
তুমি অনেক ওপরে উঠবে, গ্রুবিজ।
ও আসলেই সন্দেহজনক, আমি টের পাই ব্যাপারটা।
দ্রাইমান আগামী সপ্তাহে একটা পার্টি দিচ্ছে।
হাউসার আর এমন আরো কিছু সন্দেহজনক লোকও যাবে।
তার আগেই জায়গাটাতে আড়ি পাতো।
এ, বি- দুটোই লাগাও।
শুধু ওর রুমগুলোতে। যাতে বোঝা না যায়।
ওর বন্ধুরা বেশ ক্ষমতাশালী।
যতক্ষণ আমরা কিছু না পাচ্ছি, ততক্ষণ কেউ যাতে টের না পায়।
আর যদি কিছু পাও, তাহলে কেন্দ্রীয় সমিতিতে একটা ভালো বন্ধু পাবে।
বুঝতে পারছো?
শুভ সন্ধ্যা, কমরেড মিনিস্টার।
সে আমাদের দিকে তাকিয়ে আছে কেন?
এখানে সে করছেটা কী?
হয়তো, তোমাকে মনে ধরেছে।
সন্ধ্যা শেষ হবার আগে, আমার শিল্পীদের উদ্দেশ্যে কিছু বলতে চাই।
একজন মহান সমাজতান্ত্রিক, নাম মনে পড়ছে না, বলেছিলেন -
লেখকরা হলেন গিয়ে "আত্মার প্রকৌশলী"।
তাই গিয়র্গ দ্রাইমান আমাদের দেশের অন্যতম শ্রেষ্ঠ প্রকৌশলী।
- তোমার দেখি বাহারি সব বন্ধু! - পল!
আর ক্রিস্তা মারিয়া সিল্যান্ড, জিডিআর-এর সবচেয়ে কোমল মুক্তো।
আমি জানি, এ ব্যাপারে কারোই দ্বিমত নেই।
আসুন, ক্রিস্তা মারিয়া সিল্যান্ডের উদ্দেশ্যে গ্লাস ওঠাই। হাততালি হয়ে যাক!
তোমাকে নিয়ে কথা বলার কোনো যোগ্যতাই ওর নেই।
আমার সাথেই থেকো!
এবার একটু আত্মার পূজা হোক।
অনুমতি আছে?
- বক্তৃতা কেমন লাগলো? - ভালো, ধন্যবাদ।
তোমার নাটকও আমার ভালো লেগেছে।
আসলেই, দারুণ!
"আত্মার প্রকৌশলী।" ওটা স্তালিনের উক্তি ছিলো।
সত্যি?
খোঁচাখুঁচি আমারো পছন্দ, মিস্টার হাউসার।
কিন্তু আমি জানি কদ্দূর যেতে হয়। আপনি জানেন না।
আমি অনেকটা দ্রাইমানের মত।
সে জানে যে দলে শিল্পী প্রয়োজন। কিন্তু শিল্পীরও দলকে প্রয়োজন।
রাজনীতি নিয়ে কথা বললে আমি অন্য কারো সাথে নাচবো।
- আমি রাজি! - লাইনে দাঁড়ান!
থিয়েটারের দেখভাল আমার দায়িত্ব।
আগে কিন্তু থিয়েটারের লোকরাই...
- পল! - ব্যাপার না...
আমি অনেক বছর ধরেই মিস্টার হাউসারকে চিনি।
কমরেড শোয়ালবার!
তোমার কাজটাও চমৎকার ছিলো।
দ্রাইমান, এমন পরিচালকের সাথে কাজ করছো দেখে ভাল্লাগছে।
পরিস্থিতি কিন্তু আগে ভিন্ন ছিলো।
আলবার্ত জার্সকার কথা বলছেন?
আপনি ওর সাথে খুব বাজে ব্যবহার করেছিলেন।
সেও বাড়াবাড়ি করেছিলো, বুঝলাম।
কিন্তু ওর জুতোয় পা গলিয়ে দেখুন। মানী লোকের দৃষ্টি দিয়ে দেখুন।
সে যে বয়ান দিয়েছে, সেটা পাল্টাবে না।
সে চাইলে পশ্চিমের যে কোনো থিয়েটারে কাজ করতে পারে।
কিন্তু সে এখানেই থাকতে চায়।
কারণ সমাজতন্ত্র আর এই দেশের ওপর ওর আস্থা আছে।
- ওকে কালো তালিকায় ফেলা... - কালো-তালিকা?
এসব করি না আমরা। শব্দ বেছে নেয়ার ক্ষেত্রে সতর্ক হও।
কমরেড হেম্ফ, একটা গোপন কথা বলি...
আমার নাটকগুলো শোয়ালবারের জন্য উপযুক্ত না।
আমার জার্সকাকে লাগবে।
আপনি ওকে কঠিন শাস্তি দিচ্ছেন।
আমার তা মনে হয় না।
তোমার নাটকের এই ব্যপারটাই আমাদের পছন্দ;
মানবতার প্রতি ভালোবাসা, মানুষ বদলাবে - এই বিশ্বাস!
দ্রাইমান,
নাটকে যতই বলো না কেন...
...মানুষ বদলায় না!
যাই হোক, সে আছে কেমন?
সে আশা করছে কালো তালি...
...যে জলদিই আবারো কাজ শুরু করতে পারবে।
ওর আশাটা কি যুক্তিযুক্ত?
অবশ্যই। যতক্ষণ শ্বাস, ততক্ষণ আশ। এবং এর পরেও।
তুমি তো জানোই, দ্রাইমান, আশার মৃত্যু হয় সকলের শেষে।
কালকের মধ্যেই বাসায় নজরদারির টীম তৈরি হয়ে যাবে।
বৃহস্পতিবারের মধ্যেই আড়ি পাততে হবে।
সতর্কতার সাথে প্ল্যান করবে।
পারবে তো?
শুভ রাত্রি।
না গেলে বারোটা বাজবে আমার।
- কোথায়? - প্রেমিকার কাছে।
বিশ মিনিট।
জ্বি?
মিসেস মাইনেকা, কাউকে কিছু বললে মাশা'র বিশ্ববিদ্যালয়ে পড়ার আশা শেষ।
বুঝতে পেরেছেন?
জ্বি।
সহযোগিতা করার জন্য মিসেস মাইনেকাকে উপহার পাঠিয়ে দিও।
আরেকটা বৃহস্পতি এসে গেছে দেখি!
সময় যে কি দ্রুত যায়! হয়তো, সেটাই ভালো।
- আছো কেমন? - খারাপ না।
এমন হৈ চৈ কিন্তু সবসময় হয় না।
জানি, শুধু বৃহস্পতিবার।
হ্যাঁ।
প্রিমিয়ারে মিস করেছি আপনাকে।
শোয়ালবার কেমন করলো?
ওর ভালো অংশগুলো আপনার কাছ থেকে চুরি করা।
অন্তত আমার আইডিয়াগুলো টিকে আছে।
আর ভাল্লাগে না। ঐ হোঁৎকা, ফিটফাট মানুষগুলোকে প্রিমিয়ারে দেখতে মন চায় না।
আমার সাথে মিলছে না, তাই না?
হয়তো এটাই আসল আমি, পুরনো জার্সকা আর নই।
সে অনেক যত্নশীল, বন্ধুসুলভ, সফলতাপ্রিয় মানুষ ছিলো।
সবই ঐ মালিকদের কৃপা!
তবে খুব বেশিদিন আর অভিযোগ করবো না।
পরজন্মে সাধারণ একটা লেখক হবো।
একজন সুখী লেখক, যে যখন যা ইচ্ছে তাই লিখতে পারবে।
তোমার মতো।
পরিচালনা করতে না পারলে সে আর কিসের পরিচালক?
যেন সিনেমাহীন প্রজেকশনিস্ট, যেন শস্যহীন কৃষক, একদম অর্থহীন।
পুরোপুরি অর্থহীন।
আলবার্ত, প্রিমিয়ারে মিনিস্টার ছিলো; মিনিস্টার হেম্ফ।
তোমার কালো তালিকাভুক্ত হওয়া নিয়ে কথা বলেছি।
মনে হচ্ছে, আশা আছে।
ও আমাকে আশা দিয়েছে, সত্যিকারের আশা।
তাই?
তাহলে তো ভালো।
কমদামী জর্জিয়ান ওয়াইন! জার্সকার বাসা থেকে?
তো আসছে নাকি পাঁড় মাতালটা?
ডাকতে ভুলে গেছি।
তোমার জোর আছে, জোর খাটাতেও জানো। এমনই চাই।
নিজের জীবনে অন্ধকার ডেকে এনো না।
- আলবার্ত আমার বন্ধু। - আর আমি তোমার বান্ধবী।
৫০তম বিবাহবার্ষিকী মনে হচ্ছে।
কিন্তু আমি তো চল্লিশে পা রাখছি, তাই না?
জন্মদিনে টাই পড়বে বলেছিলে, ভুলো না যেন!
পড়তাম, কিন্তু আমার টাই নেই।
শুভ জন্মদিন!
টাই?
বলেছিলে বই না দিতে।
নাকি আমার বুড়ো সর্বহারা কবিটা টাই বাঁধতে জানে না?
কী?
আমার জন্মই হয়েছিলো টাই সহ।
আমি মধ্যবিত্তের শৃংখল ছিঁড়িয়া বাহির হইয়াছি।
সেই শৃংখল বরণ করিয়া লও, আমার খাতিরে।
ওক্কে, এমন কোনো জটিল ব্যাপার না।
ফ্রাউ মাইনেকা, একটু আসবেন?
আপনি টাই বাঁধতে পারেন?
আপনার ধারণাই নেই, আমি কতটা কৃতজ্ঞ!
- আপনি অসুস্থ? - নাহ... আমি ঠিক আছি।
শেষ?
চমৎকার! একেবারে নিখুঁত। এর থেকে ভালো করা অসম্ভব।
এটা আমাদের মধ্যেই থাকুক। কাউকে বলবেন না, কেমন?
অবশ্যই।
ওরে বাবা! আমি ভেবেছিলাম, পারবে না তুমি।
তুমি তো সাধারণত নিজের প্রতিভা লুকাও না।
আমি যে কী পারি, তুমি তো জানো না!
প্রথম অতিথি।
প্রতিবেশীরা নিচের দরজাটা আবারো লাগিয়ে দিয়েছে।
- তুমি যাবে? - হ্যাঁ, যাচ্ছি।
মায়েস্ত্রো! সামান্য অঞ্জলি গ্রহণ করো!
পই পই করে বললাম, কিছু না আনতে। ধন্যবাদ তবু!
কী নেবেন?
- সোডা। - আমার জন্য ভদকা।
আমি আনছি।
আলবার্ত একা কেন বসে আছে?
ও আমাদের সাথে কথা বলবে না। সবাইকে সরিয়ে দিচ্ছে।
আমিও তোমার জন্য কিছু এনেছি।
- আপনি কি এখানে পড়ার জন্য এসেছেন? - এটা কিন্তু ব্রেখত!
এদের সবার মাঝে নিজেকে প্রতারক মনে হয়।
প্রতারক?
নিজেকে সামলান, আলবার্ত! বাস্তবতা বোঝার শক্তি হারিয়ে ফেলছেন আপনি।
আপনি জানেন আমরা আপনাকে কতটা শ্রদ্ধা করি...
...সবাই আপনাকে কতটা শ্রদ্ধা করে।
১০ বছর আগের কাজগুলোর জন্য...
... যা হয়তো আর কখনোই করতে পারবো না।
আপনি আমার প্রিয় পরিচালক, একটু দাঁড়ান।
আপনার সাথে একটু কথা ছিলো।
এতো ওপরে কিভাবে উঠে এলেন?
শুধুমাত্র প্রতিভার জোরে?
বুঝলাম!
কিন্তু আর কী কী করতে হয়েছিলো?
সবাই জানে আপনি স্তাসির দলে!
- কী বলতে চাইছেন? - ভুলে যাবেন না...
- পল! - কী?
মাফ করে দিন, ও অনেক বেশি খেয়ে ফেলেছে।
কিন্তু তুমি তো জানো যে ও স্তাসির সাথে!
না, পল, আমি জানি না।
তুমি কি আদর্শবান নাকি ভণ্ড?
গুপ্তচর আর দালালরাই আলবার্তকে ধ্বংস করেছে।
গুপ্তচর, বিশ্বাসঘাতকের দল!
প্রতিবাদ না করলে কিসের মানুষ তুমি?
যেদিন এ্যাকশন নিতে চাও, কল দিও।
নইলে আর দেখা করার দরকার নেই।
তোমার বন্ধুদের রুচি ভালো না।
একদম ভুয়া কথা।
দ্যাখো! কত সুন্দর একটা পিঠ চুলকানি!
ওটা সালাদের চামচ!
তবু, সুন্দর তো! আর এটা দ্যাখো!
নতুন নাটক এটা দিয়েই লিখবো।
রুচি তোমারো ভালো না।
কিছু কিছু ক্ষেত্রে ভালো।
- এটা জারস্কা দিয়েছে। - বই-ই দিলো শেষমেষ!
"একজন ভালো মানুষের জয়গান" (পিয়ানো মিউজিক নোটবুক)
"লাজলো আর সিএমএস উপহারগুলো খুললো...
... এরপর যৌনমিলন করলো।"
আসতে দেরি করেছো তুমি।
দুঃখিত, ক্যাপ্টেন।
সিগন্যালগুলো চার মিনিট খেয়ে নিলো।
বোঝেনই তো।
সারাক্ষণ করে এই শিল্পীগুলো!
অবিশ্বাস্য, সারাক্ষণই লাগালাগি!
এজন্যেই পুরোহিত বা শান্তিকর্মীর চেয়ে শিল্পীদেরকে দেখতে ভালো লাগে।
কাল দেখা হচ্ছে সকাল ১১টায়।
আলবার্ত জারস্কা, অপারেশন 'এঙ্গারলিং'. সবসময়ই গোছানো তুমি, উইসলার।
ফাইল পাঠিয়ে দেয়া হবে। চলো, লাঞ্চ করি।
বিএসজি ভলিবল টিম সন্ধ্যা ৭ টায় দেখা করবে।
ভুলে গেছো? বসেরা ওখানে বসে।
সমাজতন্ত্রকে কোনো একটা জায়গা থেকে তো শুরু করতে হবে।
মিস সিল্যান্ডকে বাড়িতে পৌঁছে দেয়া ঐ গাড়িটা...
... ওটা মন্ত্রী হেম্ফ এর গাড়ি।
উইসলার, আমি এতো উঁচু কাউকে জেরা করতে পারবো না।
তোমার রিপোর্ট থেকে ওনার নাম মুছে ফেলেছি।
এখন থেকে এ ব্যাপারে কিছুই লিখবে না। শুধু মৌখিক!
আমরা কমিটির এক সদস্যকে পথের কাঁটা দূর করতে সাহায্য করছি।
তুমি এটার গুরুত্ব জানো।
আমার ক্যারিয়ারের জন্য, তোমার নিজের জন্যেও।
যদি আমরা কিছু খুঁজে পাই...
আমরা কি এজন্য যোগ দিয়েছিলাম?
আমরা কী শপথ নিয়েছিলাম, মনে আছে?
"আমরা দলের ঢাল-তলোয়ার।"
দল মানে তো দলের সদস্যরাই!
আর সেই সদস্যদের প্রভাব যত বাড়বে, ততই ভালো।
আরেকটা পেয়েছি।
হনেকার তার অফিসে এলো।
জানালা খুলে দিলো, সূর্য দেখলো, আর বললো...
কী হলো?
ওহ, ক্ষমা করবেন। আমি শুধু...
আরে না, না, বলো, কমরেড।
দলের চেয়ারম্যানকে নিয়ে তো হাসাহাসি করাই যায়, নাকি?
খুব সম্ভবত আমি কৌতুকটা জানি।
বলো দেখি সবাইকে!
আচ্ছা... হনেকার...
মানে, কমরেড জেনারেল সেক্রেটারি সূর্য দেখে বললেন,
- "শুভ সকাল, সূর্য!" - জোর দিয়ে বলো "শুভ সকাল, সূর্য!"
সূর্য উত্তর দিলো, "শুভ সকাল, এরিক!"
দুপুরে, এরিক জানালার কাছে গিয়ে বললেন,
"শুভ অপরাহ্ন, সূর্য!"
সূর্য উত্তর দেয়, "শুভ অপরাহ্ন, এরিক!"
সন্ধ্যায়, এরিক আবার বললেন,
"শুভ সন্ধ্যা, সূর্য!"
কিন্তু সূর্য উত্তর দেয় না।
"শুভ সন্ধ্যা, সূর্য..."
"কী সমস্যা?" উনি জিজ্ঞেস করলেন।
তখন সূর্য উত্তর দেয়,
"যা ভাগ, আমি এখন পশ্চিমে আলো দেবো!"
নাম?
পদমর্যাদা? বিভাগ?
আমি?
স্টিগলার।
সেকেন্ড লেফটেন্যান্ট এক্সেল স্টিগলার। বিভাগ এম।
তোমার ক্যারিয়ারে এটা কেমন প্রভাব ফেলবে, সেটা বুঝিয়ে বলতে হবে?
প্লিজ, কমরেড লেফটেন্যান্ট কর্নেল, আমি তো শুধু...
তুমি দল নিয়ে কৌতুক করছিলে! ব্যাপারটা উস্কানিমূলক।
হয়তো তোমার মনে আরো অনেক কিছু আছে।
আমি মন্ত্রণালয়ে রিপোর্ট করবো।
একটু মজা নিলাম! সেরকম ছিলো, তাই না?
তোমারটাও দারুণ ছিলো। যদিও আমি এর চেয়ে ভালোটা জানি।
টেলিফোন আর হনেকারের মধ্যে পার্থক্য কী?
কিছুই না।
ঝুলিয়ে দাও,আবার চেষ্টা করো!
- না, আমাকে বাড়ি যেতে হবে। - বিদায়।
শীত করছে?
ক্রিস্টা, বৃহস্পতিবার দেখা করার কথা ভুলে গেছো তুমি।
নাকি তোমার কবিকে পরপর দুদিন জন্মদিনের ট্রিট দিয়েছো, হুম?
এসো, উঠে এসো।
এসো!
নিজের ভালোটা বোঝো না তুমি।
চিন্তা কোরো না। তোমার দেখভালের দায়িত্ব আমার।
বলো, এটাও কি তোমার দরকার নেই?
একবার বলো, তাহলে যেতে বাধা দেবো না।
আমার প্রেমিক আছে।
আমরা কই যাচ্ছি, জানো না?
তোমাকে ওর কাছেই নিয়ে যাচ্ছি! আরো জলদি পৌঁছুবে তুমি।
আসুন, কিছু কটু সত্যের মুখোমুখি হই।
কে?
বলদের দল!
মেট্রোপলে, আগামী বৃহস্পতিবার।
চালাও!
ক্রিস্টা?
আমাকে ধরে রাখো একটু।
শুভ সন্ধ্যা, কমরেড!
তুমি আবারো ৫ মিনিট দেরি করেছো।
শুভ সন্ধ্যা। ১১তলা, ডান করিডোর।
আমি তো চলে এসেছি ওপরে।
বিল্ডিং এ ঢুকলে কীভাবে?
তোমরা এক পাল লোক থাকো এখানে।
এই রুমে এসেছি বলে মনে পড়ে না।
আমারো মনে হয় না।
তো, কেমন হলো?
- কিছুক্ষণ থাকো। - পারবো না।
পরের খদ্দের আধ ঘণ্টা পরেই।
আমারো একটা শিডিউল আছে।
দেড়টায়? এত জলদি পৌঁছুতে পারবে না।
অবশ্যই পারবো। চিন্তা কোরো না।
পরের বার বাজেট বাড়িও, বেশি সময় থাকবো।
বিদায়।
গিয়র্গ? তুমি হাউসারের কথা শুনেছো?
না, কী হয়েছে?
সে পশ্চিমে বক্তৃতা দেয়ার জন্য ভ্রমণের অনুমতি পাচ্ছে না।
অবাক হচ্ছো?
গোয়ার্তুমি করলে এমন তো হবেই।
ওদের জায়গায় থাকলে তুমি ওকে যেতে দিতে?
"সিএমএস বাড়িতে এলো। লাজলো হাউসারের নিষেধাজ্ঞা সমর্থন করলো।"
তুমি কি ব্রেখত বইটি দেখেছো?
- কী? - ব্রেখত বইটা।
জানি না কোথায় আছে।
আজব। আমি নিশ্চিত ছিলাম যে......
সেপ্টেম্বরের পূর্ণিমায়, প্লাম গাছের নিচে নীরবে দাঁড়িয়ে...
আমি জড়িয়ে ধরলাম ওকে, আমার নীরব ধূসর ভালোবাসাকে...
... আমার প্রেমমাখা স্বপ্নকে।
ওপরে গ্রীষ্মের আকাশের ছাদে...
চোখ পড়লো এক খণ্ড মেঘের দিকে।
সফেদ ফেনার মত মেঘ
ভালো করে তাকাতেই দেখি, সে স্বপ্ন হয়ে উড়ে গেছে।
- হুম? - গিয়র্গ? ওয়ালনার বলছি।
কী খবর?
গিয়র্গ, জারস্কা গত রাতে আত্মহত্যা করেছে।
গিয়র্গ?
আমি এখন রাখছি, ঠিক আছে?
"একজন ভালো মানুষের জয়গান"
জানো, লেনিন বিটোফেনের 'Appassionata' সম্পর্কে কী বলেছিলেন?
"এটা শুনতে থাকলে বিপ্লব আর করা হবে না।"
যারা এই সুরটা শুনেছে,
মানে সত্যিকার অর্থে শুনেছে, তাদের পক্ষে কি খারাপ মানুষ হওয়া সম্ভব?
আপনি কি আসলেই স্তাসির দলে?
তুমি জানো স্তাসি আসলে কী?
হ্যাঁ, তারা খারাপ লোক। বাবা বলেছে, তারা মানুষকে জেলে ঢোকায়।
আচ্ছা।
নাম কী......?
কীসের নাম?
বল! তোমার বলের নাম কী?
ধুর, বলের কোনো নাম থাকে না।
সব ঠিকঠাক আছে, মন্ত্রী সাহেব।
আধুনিক প্রযুক্তি।
প্রত্যেকটি বাতির সুইচের পেছনে, এমনকি টয়লেটেও।
- হলের মধ্যে সি গ্রেড নিরাপত্তা। - বলেছিলে কিছু না কিছু পাবে।
বের করো কিছু একটা!
আমি শত্রুকেও বলি যাতে আমাকে হতাশ না করে।
এখন বেরোও!
নোওয়াক, তুমি ক্রিস্টা-মারিয়াকে চোখে চোখে রাখবে।
আমার পেছনে সে যা যা করে, প্রত্যেক মিনিটের খবর দেবে।
আমরা সাংস্কৃতিক সম্মেলনে হাউসারের যোগ দেয়াতে নিষেধাজ্ঞা দিয়েছি।
হয়তো কিছু বেরিয়ে আসবে। ওরা কিন্তু বেশ ঘনিষ্ঠ।
মন্ত্রী আর সিএমএসের মধ্যে সম্পর্ক কেমন যাচ্ছে?
মনে হয়, তারা আগামীকাল রাতে দেখা করবে।
বাহ! বেশ! ওদের সম্পর্ক থেকে আমাদের অনেক লাভ হতে পারে।
আবার অনেক ক্ষতিও হতে পারে।
ভুলে যেও না।
আমি মাত্র দুটো জিনিসে ভয় পেতাম:
একা থাকা, আর কিছু লিখতে না পারা।
আলবার্তের মৃত্যুর পর লেখালেখি নিয়ে আর ভাবছি না।
অন্য কাউকে নিয়েও না। আমি শুধু তোমাকে হারানোর ভয় পাচ্ছি।
আজ রাতে তোমার ভয়ের কিছু নেই।
কয়েক ঘণ্টার জন্য বাইরে যাচ্ছি।
কোথায়?
পুরনো এক বন্ধু শহরে এসেছে।
সত্যি, ক্রিস্টা?
- আসলেই? - কী বলতে চাও?
আমি জানি।
আমি জানি তুমি কোথায় যাচ্ছো।
আমি বলছি, যেও না। ওকে লাগবে না তোমার! লাগবে না ওকে।
আমি তোমার নেশা সম্পর্কেও জানি।
জানি, নিজের মেধার ওপর তোমার বিশ্বাস কতটা কম!
অন্তত, আমার ওপর বিশ্বাস রাখো।
ক্রিস্টা-মারিয়া।
তুমি একজন অসাধারণ শিল্পী!
আমি জানি সেটা। তোমার দর্শকরাও জানে।
ওকে লাগবে না তোমার।
লাগবে না ওকে।
এখানেই থাকো।
ওর কাছে যেও না।
তাই? লাগবে না ওকে? সিস্টেমটাকে লাগবে না আমার?
আর তোমার?
তাহলে তোমারও তো দরকার নেই। আমার চেয়েও তোমার দরকার কম।
কিন্তু তুমি ওদের পা চাটো!
কেন, বলো তো?
কারণ ওরা তোমাকেও ধ্বংস করে দিতে পারে,
যোগ্যতা আর বিশ্বাস থাকা সত্ত্বেও।
কারণ ওরাই ঠিক করে দেয়, কোন নাটকটা চলবে, কে অভিনয় করবে...
আর কে পরিচালনা করবে।
তুমি নিশ্চয়ই জারস্কার মত হারিয়ে যেতে চাও না!
আমিও চাই না।
এজন্যেই যাচ্ছি এখন।
তোমার ধারণা ঠিক ছিলো। আমিও অনেক কিছু পাল্টাতে চাই।
কিন্তু আমি অনুরোধ করছি; ভিক্ষা চাইছি - যেও না।
তো, বস, আজ ঠিক টাইমে এসেছি?
দেখি এরা কী করছে!
আরে, দেখছি আমি!
আমার জন্য আপনি ওভারটাইম করবেন, এটা ঠিক না।
"প্লিজ, যেও না।"
ও কোথায় যাচ্ছে?
পুরনো বন্ধুর সাথে দেখা করতে।
আগামীকাল বিস্তারিত রিপোর্ট পেয়ে যাবেন।
আমি পারবো, নো টেনশন।
শুভ রাত্রি।
অ্যাই, কী দেখিস?
সোডা।
না, ভোদকা।
ডাবল।
আরেকটা।
একটা কনিয়াক, প্লিজ!
ম্যাডাম?
ভাগেন, আমি একা থাকতে চাই।
মিস সিল্যান্ড!
আমরা কি পরিচিত?
আপনি আমাকে চেনেন না, কিন্তু আমি আপনাকে চিনি।
আপনি যেমন, ঠিক তেমনটা বলেই মানুষ আপনাকে ভালোবাসে।
- অভিনেতারা কখনোই আসল রুপ দেখায় না। - আপনি দেখান।
আমি আপনাকে মঞ্চে দেখেছি।
আপনার মঞ্চের রুপটা এখনকার চেয়ে বেশি আসল ছিলো।
তাহলে আপনি আমার আসল রুপ চেনেন?
আপনাকে তো সবসময় দেখছিই!
- আমাকে যেতে হবে। - কোথায়?
পুরোন এক বন্ধুর সাথে দেখা করতে। আমি...
দেখলেন তো? এইমাত্র আপনি নিজের আসল রুপে ছিলেন না।
তাই?
হুম।
তাহলে আপনি এই ক্রিস্টা মারিয়া সিল্যান্ডকে ভালোই চেনেন।
আপনার কি বিশ্বাস হয় যে...
সে এমন কাউকে কষ্ট দিতে পারবে, যে ওকে সবচে বেশি ভালোবাসে?
সে কি শিল্পের জন্য নিজেকে বিক্রি করে দিতে পারবে?
শিল্পের জন্য?
শিল্প তো আপনার আছেই। সেটা উচিৎ হবে না।
আপনি একজন চমৎকার শিল্পী।
সেটা বোঝেন না আপনি?
আর আপনি মানুষটা ভালো।
"আমার শিফট শুরু হবার সময়, লাজলো আর সিএমএস...
...ঝগড়া করছিলো। সিএমএস তার বন্ধুর সাথে দেখা করবে কিনা এটা নিয়ে।
কিন্তু সে চলে গেলো। এতে লাজলো অসন্তুষ্ট হলো।
কিন্তু ২০ মিনিট পরেই সিএমএস ফিরে এলো।
লাজলো বিস্মিত হলো, আমিও হলাম।
সে বেশ খুশি হলো। এরপর উদ্দাম মিলনে লিপ্ত হলো।
মেয়েটি আর কখনো যাবে না বলে কথা দিলো।
ছেলেটা বারবার বললো - "এবার আমি কিছু করার মত সাহস পাবো।"
বোঝা গেলো, নতুন কোনো নাটকের কথা বলছে।
গত কয়েক সপ্তাহে, লাজলোর লেখালিখিতে অনেক বাধা আসছিলো।
মেয়েটা কী বোঝাতে চাইছে, সেটা পরিষ্কার না।
হয়তো সে বাসার কাজে আরো মনযোগী হবার কথা বুঝিয়েছে।
বাকি রাতটুকু শান্তিপূর্ণ ছিলো।"
ও, কমরেড... মানে... আসলে...সেও ঘুমাচ্ছে......
রিপোর্ট ভালো হয়েছে।
সত্যি?
ওর অবস্থা যে এত খারাপ ছিলো, আমি বুঝতে পারিনি।
আমিও বুঝিনি।
"যারা চলে গেছে না ফেরার দেশে"
বিমলার স্ট্রিটের পরিসংখ্যান কার্যালয় সবই দেখে, সবই জানে।
এক বছরে আমি কত জোড়া জুতো কিনি: ২/৩ জোড়া!
বছরে কতগুলো বই পড়ি: ২/৩টা।
প্রতি বছর কতজন A গ্রেড নিয়ে স্নাতক ডিগ্রি অর্জন করে - ৬৩৪৭ জন।
কিন্তু ওরা একটা জিনিসের হিসেব করে না।
হয়তো আমলারাও হিসেবটা সহ্য করতে পারবে না বলেই।
আর সেটি হচ্ছে আত্মহত্যা।
যদি বিমলার স্ট্রিটে ফোন দিয়ে জানতে চান যে...
এলবে আর ওডার নদীর মধ্যবর্তী অঞ্চলে বাল্টিক সাগর আর ও'র পর্বতমালার এলাকায়...
কতজন হতাশাগ্রস্ত হয়ে মৃত্যুকে বেছে নিয়েছে...
...তখন সংখ্যার জাদুকর নিশ্চুপ থাকবে।
কিন্তু স্টেট সিকিউরিটি আপনার নামটা টুকে রাখবে।
ওরা নাকি আমাদের নিরাপত্তা নিশ্চিত করে। আর হ্যাঁ, সুখ-শান্তিও!
১৯৭৭ সালে আমাদের দেশে আত্মহত্যার হিসেব রাখা বন্ধ হয়ে গিয়েছিলো।
ওদেরকে 'আত্ম-খুনী' নামে ডাকা হতো।
কিন্তু খুনের সাথে এর কোনো সম্পর্ক নেই।
এতে কোনো রক্তপিপাসা নেই, কোনো আবেগের ব্যাপার নেই...
শুধু মৃত্যু আছে; সকল আশার মৃত্যু!
হিসেব বন্ধ করে ফেলার সময়...
...ইউরোপের শুধু একটা দেশেই আত্মহত্যার হার আমাদের চেয়ে বেশি ছিলো।
হাঙ্গেরি।
এরপর ছিলাম আমরা, যেখানে "সত্যিকারের সমাজতন্ত্র" প্রতিষ্ঠিত।
হিসেবের বাইরে এমন একজনের নাম, আলবার্ত জারস্কা।
দুর্দান্ত পরিচালক।
আজ, আমি ওনাকে নিয়েই কথা বলতে চাই।
আমি কিছু পরিসংখ্যান চেয়েছিলাম যাতে দেখানো যায় যে...
...যে স্টেট সিকিউরিটি আমাদের ধারণার চেয়েও দক্ষ।
আমি বোকার মত পশ্চিমে বক্তৃতা দেয়ার জন্য প্র্যাকটিস করেছিলাম।
তখন থেকে খুব সঙ্গীতপ্রেমী হয়ে গেছি।
আমার বাসায় দেখা করতে পারি।
"দুপুর ৩টায়, পেনকো মেমোরিয়াল"
এখন নিরাপদ মনে হচ্ছে?
আমার বিশেষ "পাহারাদার"।
আমি ওকে রলফ ডাকি। মনে হয়, এটাই ওর নাম।
তারপর?
এই যে।
তুমি এটা পাবলিশ করতে চাও?
হ্যাঁ, পশ্চিমে। যদি সাহায্য করো আর কি!
ক্রিস্টাকে বলেছো?
না।
আমি সাহায্য করবো...
...যদি ওকে কিছু না জানাও।
কী?
গিয়র্গ, এটা ওর নিজের নিরাপত্তার জন্য।
এটা "স্পিগল" এর জন্য উপযুক্ত মনে হচ্ছে। ওখানের এক সম্পাদক আমার বন্ধু।
- গ্রেগর হেসেনস্টাইন। চেনো? - ব্যক্তিগতভাবে না।
তোমার ওর সাথে দেখা করা উচিৎ।
কিন্তু তুমি নিজের আসল নামে ছাপাতে পারবে না।
অবশ্য যদি ৪৮ ঘণ্টা জিজ্ঞাসাবাদের আনন্দ চাও, তাহলে ভিন্ন কথা।
ঠাণ্ডা লাগছে!
আমার বাসায় চলো।
ওখানে স্টেট সিকিউরিটি নেই।
মার্গট হনেকারের বন্ধু আর জাতীয় পুরস্কারের বিজয়ী হবার সুবাদে...
দ্বিতীয় স্থান যদিও!
আমি বলছি, আমার এপার্টমেন্ট পরিষ্কার!
আহা, যদি নিশ্চিত হওয়া যেতো!
চেক করার জন্য একটা আইডিয়া আছে অবশ্য।
আমার আঙ্কেল ফ্র‍্যাংককে তো চেনো! উনি প্রতি শনিবার পশ্চিম বার্লিন থেকে আসেন।
ওনার বড় সোনালি মার্সিডিজটা নিয়ে আসেন।
মি: হাউসার, এটা একটু বিপজ্জনক মনে হচ্ছে।
হ্যাঁ, আমি গিয়র্গের সাথে একমত।
ভাতিজাকে সিটের নিচে লুকিয়ে নিয়ে যাবেন?
ঠিক মনে হচ্ছে না।
আরে, ওরা সিটের নিচে খুঁজবে না।
তারা এখানে খুঁজবে, ওখানে টোকা দিবে...
তারপর আমি আর পল দুজনেই পার পেয়ে যাবো।
সীমান্তরক্ষীরা এতো চালাক নয়। তুমি বেশিই ভাবছো।
- কোন সীমান্ত পার হবেন? - হাইনরিখ হাইন স্ট্রিট।
সেই পুরনো হাইনরিখ হাইন।
ওরা আমাকে আর আমার সোনালি মার্সিডিসকে চেনে।
রক্ষীরা আমার বন্ধু।
বিশ্বাস করো, আমি ২ ঘণ্টার মধ্যে তোমাকে কল করবো...
আমার হাতে থাকবে শালথিস বিয়ার, আর মুখে থাকবে সুখবর - পল পেরিয়ে গেছে।
পলের স্তাসি গার্ড কী ভাববে?
রলফ! রলফি, রলফি! ও ভাববে, পল বাড়িতেই আছে।
আচ্ছা, আমাকে এখন উঠতে হবে।
ও দম বন্ধ হয়ে মরুক, সেটা তো কেউই চাই না, তাই না?
আরেকটি বিয়ার?
সীমান্ত প্রহরী, হাইনরিখ হাইন স্ট্রিট!
কে?
কে বলছেন?
কেউ কথা বলে না।
শুধু এবার ছেড়ে দিলাম, বন্ধু।
- দ্রাইমান। - হ্যাঁ...
পলের পরিকল্পনা তো কাজ করে গেলো!
সীমান্তে কোনো প্রহরী ছিলো না?
না, আলাদা করে কিছু চেক তো করলো না।
ছেলেগুলো বেশি বদ না!
সব প্ল্যান মোতাবেক হয়ে গেছে।
অনেক ধন্যবাদ, মিঃ হাউসার!
আরে, তেমন কঠিন কোনো কাজ ছিলো না এটা!
- আচ্ছা। - হ্যাঁ।
দেখা হবে, আর আবারো অনেক ধন্যবাদ।
বিদায়।
যদি কেউ জিজ্ঞেস করে, আমরা একসাথে কী করছি, তাহলে?
তাহলে বলবো...
...আমরা একসাথে একটা মঞ্চ নাটক লিখছিলাম।
জিডিআর এর ৪০তম প্রতিষ্ঠাবার্ষিকী উপলক্ষে।
হ্যাঁ!
একদিক থেকে দেখলে, মিথ্যে না কিন্তু।
আমাদের স্টেট সিকিউরিটি যে এরকম অদক্ষ, সেটা কি কেউ জানে?
কেউ জানে যে, ওরা এত বোকা?
একটু অপেক্ষা করো, বাছাধন!
"সন্ধ্যা ৭:৩২, কোনো উল্লেখযোগ্য ঘটনা ঘটেনি।"
কমরেড, এটা শুনে দেখেন!
১৯৬৭ সালে বেশ কিছু আত্মহত্যার ঘটনা ঘটেছে, বুঝলাম।
কিন্তু ১৯৭৭ সালেও কেন? এটার ব্যাখ্যা দরকার।
সামাজিক অবস্থাটা আরো পরিষ্কারভাবে তুলে ধরতে হবে।
এটার সাহিত্য রুপকে তুলে ধরা উচিৎ, রাজনৈতিক বিদ্বেষ নয়।
লেখা তো বেশ চমৎকার হয়েছে।
আমি শুধু চেয়েছি পশ্চিমের ওরা যাতে বুঝতে পারে।
এটা কিন্তু ব্যাপক হল্লার কারণ হবে।
- এ তো হাউসার! - হ্যাঁ, হাউসারই তো!
ও তাহলে পশ্চিমে যায়নি!
ওরা একসাথে নাটক লিখছে।
৪০তম প্রতিষ্ঠাবার্ষিকী উপলক্ষে।
আমার কাছে তো নাটক মনে হচ্ছে না।
কী মনে হচ্ছে, শুনি?
জানি না... কিন্তু নাটক না।
তোমার মাথা বেশিই চলে, সার্জেন্ট লি। কিন্তু তুমি কি আঁতেল গোছের কেউ?
আমি? না... আমি সেরকম কিছু নই।
তাহলে ওদের মত হবার চেষ্টা কোরো না।
আমি তোমাকে নিয়েছিলাম, কারণ তুমি যন্ত্রপাতি ভালো চেনো...
...আর প্রশ্ন করো না।
চিন্তার কাজটা সিনিয়রদের ওপর ছেড়ে দাও।
অবশ্যই। ক্যাপ্টেন। আমি যাচ্ছি তাহলে।
দিন শুভ হোক।
মানে, কাজ শুভ হোক। মানে, নিশ্চয়ই হবে।
হয়তো এই জায়গাটা আবার লিখবো। আমাদের যা যা আছে, সব পাঠিয়ে দেবো।
দুই সপ্তাহের মধ্যে পারবে?
তাহলে মার্চের প্রথম সপ্তাহে এটাকে মূল প্রবন্ধ হিসেবে ছাপাতে পারি।
ক্রিস্টা এসেছে।
গিয়র্গ?
ক্রিস্তা, ইনি গ্রেগর হেসেনস্টাইন।
- ক্রিস্টা সিল্যান্ড। - আপনাকে কে না চেনে?
তো, কী চক্রান্ত করছো, শুনি?
জিডিআর এর ৪০তম বার্ষিকী উপলক্ষে আমি আর হাউসার একটা নাটক লিখছি।
একসাথে?
স্পিগল-এ এটা নিয়ে একটা নিউজ আসতে পারে।
- প্রধান চরিত্রে কে আছে? - তোমাকেই অনুরোধ করবো, ভাবছিলাম।
ক্রিস্টা, তুমি কোন চরিত্র চাও? লেনিন নাকি তার বুড়ো মা?
সিদ্ধান্ত তোমার।
বুঝলাম, তোমরা আমাকে চাও না।
আমি বরং ঘুমাতে যাই।
তোমার সতর্কতার প্রশংসা করছি।
যত কম লোক জানবে, তত ভালো।
স্তাসিদেরকে হাল্কা করে দেখলে চলবে না।
সে কথা যখন উঠলোই, আমি তোমার জন্য একটা জিনিস এনেছি।
আমি কেকটাই চাই। টাইপরাইটার তো আমার আছেই।
স্তাসিরা তোমার টাইপরাইটারের ধরন চেনে।
যদি তোমার টাইপরাইটারের লেখা ওরা সীমান্তে ধরতে পারে...
...তাহলে জেলের ঘানি টানতে হবে।
আর সেটা যে সুখকর কিছু হবে না, পল সেটার সাক্ষী।
এই মডেলের জন্য শুধু লাল কালিই পেলাম।
লাল রঙে লিখতে কোনো আপত্তি নেই তো?
না, সমস্যা নেই।
এটাকে লুকোতে পারবে কোথাও?
- হুম, রাখবো কোথাও! - এত হালকাভাবে নিও না।
আমি চাই না, আমার পরবর্তী কলাম তোমার গুম হওয়া নিয়ে হোক।
এই টাইপরাইটারের কথা যেন কেউ জানতে না পারে।
এই এপার্টমেন্ট কি আসলেই নিরাপদ?
হ্যাঁ।
জিডিআর-এ এটাই একমাত্র জায়গা, যেখানে আমি যা ইচ্ছা তাই বলতে পারি।
বাহ! পান করার একটা উপলক্ষ পাওয়া গেলো।
এই মালটা চরম।
তোমার উদ্দেশ্যে! জিডিআরের মুখোশ উন্মোচনের উদ্দেশ্যে।
চিয়ার্স। রাশিয়ান মালের চেয়েও ভালো দেখছি!
তোমার সাফল্যের উদ্দেশ্যে!
কমরেড গ্রুবিজের সাথে দেখা করতে চাই, এখুনি।
আগামীকাল দুপুর আড়াইটার সময়...
বলে দাও, যদি সে পরিচয় প্রকাশ করে, তাহলে পুরো এলাকায় কারফিউ করে দেবো।
কঠিন কিছু তো না।
সে পোপকে ডাকুক, আর যাই করুক!
এসব ছাইপাশে অনেক সময় দিয়েছি, আর না।
উইসলার, ভালো হয়েছে তুমি এসেছো।
তোমাকে একটা জিনিস দেখাতে চাই।
"চারিত্রিক বৈশিষ্ট্যের ভিত্তিতে একগুঁয়ে শিল্পীদের জন্য শাস্তি নির্ধারণ"
বেশ বিজ্ঞানসম্মত, তাই না?
আর এটা দ্যাখো:
“প্রবন্ধ পরীক্ষক: এ. গ্রুবিজ"। দারুণ হয়েছে, তাই না?
আমি B দিয়েছি অবশ্য...
আমার সাথে পিএইচডি করা সহজ, এমন কিছু যাতে না ভাবে, এজন্য।
কিন্তু এটা খাসা মাল হয়েছে!
তুমি কি জানো যে ৫ ধরনের শিল্পী আছে?
তোমার ঐ দ্রাইমান হচ্ছে ৪ নাম্বার টাইপ, “হুজুগে মানবকেন্দ্রিক"।
এরা একা থাকতে পারে না, বেশি কথা বলে, আর বন্ধু চায়।
এদেরকে কাঠগড়ায় তোলা উচিৎ নয়।
এতে হিতে বিপরীত হয়।
এদেরকে অস্থায়ীভাবে এনে আটকে রাখাটাই সর্বোত্তম।
একদম একা রাখতে হবে। মুক্তির কোনো তারিখ বলা যাবে না।
পুরোটা সময় কোনো মানুষের চেহারা দেখবে না।
এমনকি পাহারাদারদেরকেও না।
খারাপ ব্যবহার হবে না। কোনো গোলমাল, গালাগালি, কেলেংকারি হবে না।
যাতে লেখালেখির মত কিছু না পায়।
১০ মাস পর ছেড়ে দেবো।
হঠাৎ করেই।
আর কোনোদিন কোনো ঝামেলা করবে না।
সবচেয়ে তুমুল ব্যাপারটা কি জানো?
৪র্থ টাইপের যত শিল্পীকে এভাবে সামলেছি, তাদের বেশির ভাগই...
...আর কোনোদিন কিছু লেখেনি বা আঁকেনি।
শিল্পীরা যা যা করে আর কি!
কোনোরকম জোর জবরদস্তি ছাড়াই...
একদম সহজেই,
...ছুলে দেয়া কলার মত।
তুমি এখানে যে? দ্রাইমানের ব্যাপারে কিছু?
সেজন্যেই এসেছি।
আমার মনে হয়, সময় এসেছে...
কিসের?
...অপারেশন সামান্য শিথিল করার।
আমি এরকম অনিশ্চিত কেইসের জন্য দিন রাত শিফট রাখতে চাচ্ছি না।
অনিশ্চিত, তাই না?
তোমার ধারণা, আমরা মন্ত্রীকে দেখানোর মত কিছু পাবো না?
ভালো হবে, যদি আমরা একটু নমনীয় হই ..
...যদি লাজলোকে তার নিজের চার দেয়ালের বাইরে থেকে দেখি।
আমি কি কেসটা উডোকে দেবো?
আমি নিজেই করতে চাই।
কেন?
এটাতে কাজ হতে পারে।
শুধু আমাদেরকে ফাঁসটা একটু আলগা করতে হবে।
আমরা দিন রাত ওকে বাসাতে দেখছি, হয়তো সে বাইরে কিছু একটা ফন্দি করছে।
কিছু একটা গোলমাল মনে হচ্ছে।
তুমি কিছু একটা লুকোচ্ছো।
ঠিক আছে, আমি উডোকে কেস থেকে তুলে নিচ্ছি।
ওকে চার্চ কেইসে লাগিয়ে দেয়া যাবে।
তুমি আমাকে একটা লিখিত দরখাস্ত দাও।
কারণ হিসেবে লিখো: "সন্দেহজনক আচরণের কমতি।"
আর উইসলার!
একটা উপদেশ দেই:
আমরা এখন আর স্কুলে নেই। এখন প্রজেক্ট শুধু গ্রেডের জন্য নয়।
বরং, সফলতার জন্য।
"রাষ্ট্রীয় পরিসংখ্যান কার্যালয় সবই দেখে, সবই জানে।
বছরে আমি কত জোড়া জুতো কিনি: ২/৩ জোড়া!
বছরে কতগুলো বই পড়ি: ২/৩ টা।
প্রতি বছর কতজন A গ্রেড নিয়ে স্নাতক ডিগ্রি অর্জন করে - ৬৩৪৭ জন।
"বিকেল ৫টায় লাজলো তার নাটকের প্রথম অংক হাউসার আর ওয়ালনারকে পড়ে শোনালো।"
দন্ত চিকিৎসক
ক্রিস্টা, আমরা নাটক লিখছি না।
- আমাকে বলতে হবে না। - কিন্তু আমি চাই, এটা...
আমাকে বোলো না।
তোমার বন্ধুরা যেমন মনে করে, আমি হয়তো তেমনই অবিশ্বস্ত।
কিন্তু আমি এখন শুধু তোমারই, যাই হোক না কেন।
মন্ত্রী রিসেনহাবার, রিপোর্টটির লেখক বলেছেন...
...ধ্বংস হয়ে যাওয়া বন বাঁচানোর সহজ কোনো পথ নেই।
পূর্ব-পশ্চিম জার্মান সম্পর্ক কলুষিত
'স্পিগল' ম্যাগাজিনে আজ বেনামে পূর্ব জার্মানির এক লেখকের লেখা এসেছে।
লেখাটা জার্মান গণতান্ত্রিক প্রজাতন্ত্রে আত্মহত্যা নিয়ে।
এখানে পূর্ব বার্লিনের অনেক বিখ্যাত শিল্পীর আত্মহত্যার কথা এসেছে।
সর্বশেষ আত্মহত্যা ছিলো আলবার্ত জারস্কার।
দীর্ঘ ৭ বছর কালো তালিকাভুক্ত থাকার পর,
৫ই জানুয়ারি জারস্কা আত্মহত্যা করেন।
১৯৭৭ সালে, জিডিআর আত্মহত্যা সম্পর্কিত সকল তথ্য প্রকাশ স্থগিত করে দেয়।
সে বছরের আত্মহত্যার হার অনুসারে, ইউরোপে হাঙ্গেরির পরেই জিডিআরের অবস্থান।
জ্বি, স্যার...
কিন্তু আমরা...
জেনারেল, স্পিগল-এ আমাদের লোক মূল লেখার একটা ফটোকপি এনে দিয়েছে।
অভিনন্দন! তো কে লিখেছিলো এটা?
সে জানে না, তবে টাইপের ধরন দেখে আমরা...
যত্তসব! নাম বের করো।
জ্বি, পেলেই জানাচ্ছি।
না পেলে ফায়ারিং স্কোয়াডের সামনে দাঁড় করিয়ে দেবো।
আন্দ্রিয়া, গ্রাফ বিশেষজ্ঞ কোথায়?
অর্থাৎ, এটা দেশেই বানানো রপ্তানিযোগ্য পণ্য।
খুব সম্ভবত, "কোলিব্রি" মডেল, সাথে নিয়ে ঘোরা যায় এমন...
প্রস্তুতকারক - ভিইবি গ্রমা।
কালিটা কালো হলে আরো নিশ্চিত হতে পারতাম।
এমন টাইপরাইটার কার কাছে আছে?
জিডিআর-এ এমন কেউ নেই।
মানে কী? হাউসার কী চালায়?
পল হাউসার অলিভেত্তির বানানো ভ্যালেন্তিনো টাইপরাইটার চালায়।
- ঐ মডেলে লাইনগুলো আরো... - বুঝেছি, বুঝেছি! আর ওয়ালনার?
সে অপটিমা এলিট দিয়ে লেখে।
গিয়র্গ দ্রাইমান?
সে প্রথমে কাগজেই লিখে, এরপর ওয়ান্ডারার টর্পেডো দিয়ে টাইপ করে।
সে কখনো অন্য কিছু চালায়নি।
এই 'কোলিব্রি' টাইপরাইটার কত বড়?
ছোটোগুলোর মধ্যে এটা একটা।
১৯.৫ সে.মি. x ৯৯ সে.মি. x ১৯.৫ সে.মি.
তাহলে বইয়ের মত সহজে পাচার করা যায়।
ধন্যবাদ, এখন যেতে পারো।
বিদায় কমরেড।
"আত্মহত্যার গোপন পরিসংখ্যান"
আন্দ্রিয়া, উইসলারকে ফোন করো।
"বিকেল ৪টা, লেখালেখি করে সবাই বেশ কাহিল"।
- হ্যালো? - এই প্রবন্ধটা সম্পর্কে কিছু শুনেছো?
- স্পিগলের লেখাটা? হ্যাঁ। - তুমি শুনলে কীভাবে?
হাউসার দ্রাইমানকে ফোন করে এটার কথা জানিয়েছে।
উইসলার, আমাদের দুজনের ক্যারিয়ারের জন্যেই এটা খুব জরুরি।
কে করেছে, কিছু বলেছে? তোমার কিছু মনে হয়েছে?
কিছু বলেছে এমন মনে হচ্ছে না। না, কিছুই বলেনি।
২৭ তারিখে স্পিগলের এক সম্পাদক ছদ্মনামে সীমান্ত পেরিয়ে এসেছিলো।
এসে ৪ ঘণ্টা কাটিয়েছিলো।
৬ নং টীম ওকে অনুসরণ করছিলো, কিন্তু এক পর্যায়ে হারিয়ে ফেলে।
ও কি দ্রাইমানের সাথে যোগাযোগ করেছিলো?
- করলে রিপোর্টে লিখতাম না? - হ্যাঁ, তা ঠিক।
কিন্তু লেখাটায় আমি একজনেরই গন্ধ পাচ্ছি।
ভুল হলে খুবই আশ্চর্য হবো।
কান খোলা রেখো!
শালার!
ভেতরে এসো।
তোমার কোনো কর্মচারী ধোঁকা দিলে ওকে শাস্তি দাও?
হ্যাঁ, অবশ্যই।
কোনো মেয়ে এমন করলেও দাও, তাই না?
নিঃসন্দেহে!
জনগণের সবাই তো আমার কর্মচারী, তাই না?
এক দিক থেকে দেখলে...
মানে, হ্যাঁ, এটাই তো স্বাভাবিক।
এখান থেকেই ক্রিস্টা মারিয়া সিল্যান্ড অবৈধ ড্রাগস নিয়ে থাকে।
তোমার এটা জানা উচিৎ ছিলো, এটা তোমার বিভাগ।
ওকে ধ্বংস করবে কি করবে না, সেটা তোমার সিদ্ধান্ত।
কিন্তু আমি যাতে আর কোনোদিন ওকে জার্মানির মঞ্চে না দেখি।
এখন ভাগো।
দরজা বন্ধ করো!
মিস সিল্যান্ড? আমাদের সাথে আসুন। কিছু কথা আছে।
জলদি করুন।
তো...
কমরেড সিল্যান্ড, বেশ দারুণ ক্যারিয়ার আপনার, তাই না?
ব্যাপারটা দুঃখজনক। আপনার কাজ বেশ ভালো ছিলো।
কিন্তু বেশিদিন কপালে সইলো না।
বসুন।
অভিনয় করতে না পারলে অভিনেতারা কী করে, বলুন তো?
প্লিজ...
আমি কী করতে পারি আপনার জন্য?
- মানে, রাজ্যের নিরাপত্তার জন্য? - সেই ট্রেন তো ছুটে গেছে, ম্যাডাম!
আমি আমাদের সব শিল্পীকেই চিনি। আমি অনেক তথ্য বের করতে পারবো।
বুঝলাম, কিন্তু এখন আর কোনো লাভ নেই।
করার মত অন্য কিছু আছে নিশ্চয়ই!
এমন কিছু যা দুজনেই মেনে নিতে পারি।
দুর্ভাগ্যবশত...
আপনি যাকে শত্রু বানিয়েছেন, তিনি একটু বেশিই ক্ষমতাধর।
তাই এই কেইসে, আমার হাত বাঁধা।
নিজেকে বাঁচানোর কোনো উপায়ই কি আমার নেই?
আমি দুঃখিত, ম্যাডাম।
একটা উপায় আছে অবশ্য।
লেখক আর শিল্পীদের সাথেই তো আপনার সময় কাটে।
এই সপ্তাহে "স্পিগল"-এ ছাপা হওয়া একটা প্রবন্ধ সম্পর্কে কিছু জানেন?
প্রবন্ধটা আত্মহত্যা নিয়ে।
স্টেট সিকিউরিটি! দরজা খুলুন!
জলদি খুলুন!
সে তার স্টাডি রুমের বাতি জ্বালিয়েছে।
কোনো প্রমাণ নষ্ট করার আগেই ঢুকে পড়ো।
শাবল আনো।
সেটার কোনো প্রয়োজন নেই।
ব্যাপার কী, কমরেড? - আমাদের কাছে ওয়ারেন্ট আছে।
এই বাড়ি তল্লাশির জন্য!
- কী খুঁজছেন আপনারা? - সেটা বলা যাবে না।
বয়সেন আর মুলার, শোবার ঘরে দ্যাখো।
গ্রেস্কা - রান্নাঘর, বাথরুম, হল।
হাইস আর থমাস - বসার ঘর, স্টাডি।
যাও!
এখানে কী পোড়ান, শুনি?
বাজে লেখাগুলো।
বহুত পশ্চিমা সাহিত্যের শখ, তাই না?
বইটা মারগট হনেকার উপহার দিয়েছিলেন।
- কী অবস্থা? - পরিকল্পনামাফিক চলছে।
কিছুই নেই, শুধু কিছু পশ্চিমা বই আর পত্রিকা আছে।
- কোনো চিহ্ন নেই! - ভালো করে দেখেছো?
জ্বি, কমরেড! পরবর্তী পদক্ষেপ কী?
- কমরেড? - তোমার লোকদের নিয়ে বেরিয়ে এসো!
অপ্রত্যাশিতভাবে কোনো ক্ষতি হলে ক্ষতিপূরণ দাবি করতে পারেন।
আমি নিশ্চিত, সব ঠিকঠাকই আছে।
জ্বি?
উইসলার, কাল সকাল ৯টায় কারাগারে আসবে।
সবাই ভাবছে ঠিকই, আমি বলেই দিচ্ছি।
এটা ক্রিস্টা মারিয়ার কাজ।
স্তাসিরা ওকে ধরেছিলো, সে তোমাকে ফাঁসিয়ে দিয়েছে।
না, এটা ওর কাজ না।
এতটা নিশ্চিত কীভাবে?
নিজেই তো বললে, ও কাল রাতে বাসায় ছিলো না।
কারণ, (টাইপরাইটার) লুকোনোর জায়গাটা সে জানে।
হ্যাঁ, সে জানে।
তোমার কথা যদি ঠিক হয়, যদি এই তল্লাশি ওর জন্যেই হয়...
তবুও, সেই আমাদেরকে রক্ষা করেছে।
লেঃ কর্নেল গ্রুবিজের সাথে দেখা করতে এসেছি।
ক্যাপ্টেন উইসলার!
জিজ্ঞাসাবাদ কক্ষ ৭৬
হ্যাঁ! এসো।
বসো।
তো?
তল্লাশির উদ্দেশ্য কী ছিলো?
তুমি আমাকে কারণ জিজ্ঞেস করছো?
দ্রাইমানকে কী নিয়ে সন্দেহ করো তুমি?
স্পিগলের প্রবন্ধটা ওর লেখা।
অভিযোগটা কে তুলেছে?
এসো আমার সাথে!
এখানে।
বুঝলাম না, কীভাবে তুমি এতোটা হেলাফেলা করলে!
কিন্তু আমি তোমাকে চিনি। তুমি জেরা করতে ওস্তাদ।
তাই একটা শেষ সুযোগ দিচ্ছি।
৬৬২ নং কয়েদীকে নিয়ে এসো, এক্ষুণি!
তোমার আনুগত্য ঠিক আছে তো?
হ্যাঁ।
তাহলে আবারো সব ভেস্তে দিও না।
হাতকড়া লাগিয়ে দেবো?
নাহ, সে আমাদের চর। তুমি যেতে পারো।
তাহলে আপনি আমার বস?
লিখো।
কী মর্জি হয়, বলুন।
১০ ঘণ্টার মধ্যে...
আসলে, সাড়ে ৯ ঘণ্টার মধ্যে,
...মিঃ রোজিং দর্শকদের বলবেন যে, আপনি অসুস্থ বলে মঞ্চে আসেননি।
আর এরপর অভিনয় জগতের কোথাও আপনার নাম উচ্চারিত হবে না।
আপনি কি এমনটা চান?
বলুন, প্রমাণটা কোথায় আছে?
কোনো প্রমাণ-টমাণ নেই, কোনো টাইপরাইটারও নেই। সবই বানিয়ে বলেছি।
সেটা সত্যি না হলেই ভালো। নয়তো আপনাকে এখানেই আটকে রাখা হবে।
মিথ্যে জবানবন্দির জন্য ২ বছরের জেল হবে আপনার।
আপনার বিবৃতি অনুযায়ী, দ্রাইমান এমনিতেই জেলে যাবে...
আর এপার্টমেন্টে যা যা পেয়েছি, সেগুলোর ভিত্তিতেও।
আপনি অন্তত নিজেকে বাঁচাতে পারেন।
হিরোগিরি দেখাতে গিয়ে কতজন যে জেলে আছে, গুণে শেষ করতে পারবেন না।
নিজের দর্শকদের কথা ভুলবেন না।
"নিজের দর্শকদের কথা ভুলবেন না।" হাহা, ওর স্টাইলটা বেশ মজার।
এই দেশ কী করেনি আপনার জন্য?
সারা জীবন আপনাকে দেখে রেখেছে।
এবার দেশের জন্য আপনার কিছু করার পালা।
আর সেটাও আপনারই ভালোর জন্য।
বলুন, টাইপরাইটারটা কোথায় লুকানো।
দ্রাইমান কিছুই জানবে না।
আমি এখনই আপনাকে ছেড়ে দেবো, বাসায় ফেরার পরেই হামলা চালাবো।
আশ্চর্য হবার অভিনয় তো করতে পারবেন নিশ্চিত!
তাহলে আজ রাতে আবার মঞ্চে উঠতে পারবেন।
আপনার আসল জায়গায়।
আপনার দর্শকদের সামনে।
আমাকে বলুন, কাগজগুলো কোথায়।
কোথায় জিনিসগুলো?
সবই এপার্টমেন্টে...
দরজার নিচে...
বসার ঘর আর করিডোরের মাঝামাঝিতে।
ওটা সরানো যায়।
এই জায়গাটা? ক্রস চিহ্ন দিয়ে দেখান।
দেখে মনে হচ্ছে, ভেঙে পড়েছেন। মনে রেখো, আপনি এখন আমাদের চর।
মানে এখন আপনাকে চক্রান্ত, গোপনীয়তা, এসব মেনে চলতে হবে।
কিন্তু অনেক সুবিধাও পাবেন।
গার্ড!
উইসলারকে ডাকো।
কর্নেল উইসলার চলে গেছেন, কমরেড।
ও!
আচ্ছা, নিজের কাজে যাও।
ঘোড়ার পিঠ থেকে পড়ে গেলে চালক কী করে?
আবারো চড়ে বসে।
বাসায় যাও। ভালো একটা ঘুম দাও।
যা ঘটেছে, তার সাথে বাসার সুরক্ষার কোনো সম্পর্ক নেই।
না, তবে দেশের সুরক্ষার সাথে আছে।
ক্রিস্টা!
দাঁড়াও, আমি ক্রেশনারদের বাসায় ছিলাম। ওদের পানি ছিলো না, গোসলটা সেরে আসি।
এখানে আসার জন্য মুখিয়ে ছিলে যে!
- অপারেশন 'লাজলো' তো চলছে এখনো! - দুজনেই ভেতরে?
হ্যাঁ।
এটা আজকের রিপোর্ট।
অপারেশন 'লাজলো'র সর্বশেষ রিপোর্ট।
ফোন করোনি কেন?
কী?
আমাকে ফোন করোনি কেন?
আমি শহরের বাইরে ছিলাম।
আমাকে নখের ব্রাশটা দেবে?
স্তাসিরা এখানে এসেছিলো, এপার্টমেন্টে তল্লাশি চালিয়েছে।
কারা?
স্টেট সিকিউরিটি! খুলুন!
আসছি!
হ্যালো,কমরেড দ্রাইমান। স্টেট সিকিউরিটি থেকে আমি কর্নেল গ্রুবিজ।
কাল রাতে ওরা ঠিকঠাক সব করেছে কিনা দেখতে এলাম।
আপনার স্টাডি রুম থেকেই শুরু করবো।
সবাই ভালো করে দ্যাখো, বইয়ের ভেতরে নোট-ফোট আছে কিনা।
আরে, এটা কী?
মেঝের এই কাঠটা দেখতে ভালো ঠেকছে না।
কোনো কিছু লুকানোর জায়গা না তো?
বাদ দাও। ও সন্দেহভাজন না।
শালী অভিনেত্রী!
আমি অনেক ভয় পেয়েছিলাম।
যা করেছি, সেটা আর ঠিক করতে পারবো না।
ঠিক করার কিছু নেই। বুঝলে? সব ঠিকই আছে।
আমি টাইপরাইটারটা সরিয়ে......
আমাকে মাফ করো। মাফ করো আমাকে।
সবাইকে কার্যালয়ে পাঠিয়ে দাও, মিশন শেষ।
তদন্ত শেষ, কমরেড দ্রাইমান। আমাদের পাওয়া সূত্রে ভুল ছিলো।
দুঃখিত।
চলো।
তুমি নিশ্চয়ই বুঝে ফেলেছো, উইসলার।
তোমার ক্যারিয়ার শেষ!
জানি, কোনো চিহ্ন রাখার মত বোকা তুমি নও।
তবু তোমার জীবন কাটবে অন্ধকার কোথাও, চিঠি খোলার কাজে।
অর্থাৎ, এখন থেকে ২০ বছর।
২০ বছর!
অনেক লম্বা সময়।
"সোভিয়েত ইউনিয়নের কমিউনিস্ট পার্টির নেতা হিসেবে মিখাইল গর্বাচেভ নির্বাচিত হয়েছেন।"
-- ৪ বছর ৭ মাস পর --
দেয়াল ভেঙে ফেলা হয়েছে!
হ্যাঁ, দেয়াল ভেঙে ফেলা হয়েছে!
সীমান্তরক্ষীরা দরজা খুলে দিয়েছে। জনতার উত্তেজনা চরমে!
হাজারে হাজারে লোক রাস্তায় নেমে এসেছে। অবিশ্বাস্য!
প্রিয় শ্রোতাবৃন্দ, নভেম্বর ৯, ১৯৮৯ তারিখটা ইতিহাসের পাতায় লেখা হয়ে গেলো।
--২ বছর পর--
কী হয়েছে? বলো আমাকে!
তোমার আর্থার আর নেই।
আর্থার? শুধু এই ভবিষ্যদ্বাণীটা কি মিথ্যে হওয়া সম্ভব না?
আমি আজ সকালেও ওকে দেখেছি!
না, বোন, বিশ্বাস করো, সে মারা গেছে।
ভক্তরা তাকে ঘিরে রেখেছে, যেভাবে তোমরা আমাকে ঘিরে রাখো।
সূর্যের প্রতাপ বিরাজমান, কিন্তু সাতটি ছায়ামূর্তি ঢেকে রেখেছে ওনার অভিজাত মরদেহ।
বিশাল চাকার নিচে পিষে গেছে। আমি দেখতে পাচ্ছি...
আমি সব দেখেছি। অন্য যে কোনো ভয়ংকর কিছু হলেও না হয় হতো।
এসব দিব্যদৃষ্টি থেকে কেন মুক্তি পাই না আমি?
এলেনা! তুমি বাড়ি চলে যাও।
তোমার বাকি কাজ আমি করে দেবো।
অনেক স্মৃতি জড়িয়ে আছে, তাই না?
আমিও থাকতে পারছিলাম না ওখানে।
কিন্তু এ কী শুনলাম?
দেয়াল ভাঙনের পর থেকে তুমি নাকি আর লেখোনি?
এটা তো ঠিক হলো না।
আমাদের দেশ তো তোমার ওপর খরচ করেছিলো।
যদিও তোমার ব্যাপারটা আমি বুঝি, দ্রাইমান।
এই নতুন জার্মানিতে লেখার মত কিইবা আছে?
বিশ্বাস করার মত কিছু নেই, বিরোধিতা করারও কিছু নেই ...
আমাদের ছোট প্রজাতন্ত্রে জীবন অনেক ভালো ছিলো।
অনেক মানুষই এখন এসে সেটা বুঝতে পারছে।
- একটা জিনিস জানা দরকার। - যা চাও, বলে ফ্যালো।
আমাকে কখনো নজরে রাখা হয়নি কেন?
সবাইকেই তো রাখা হয়েছিলো। আমাকে নয় কেন?
তুমি সম্পূর্ণ নজরদারিতে ছিলে!
আমরা তোমার ব্যাপারে সবই জানতাম।
সম্পূর্ণ নজরদারি?
প্রতিটি ইঞ্চিতে আড়িপাতার যন্ত্র ছিলো। একদম কড়া ব্যবস্থা।
অসম্ভব!
বাতির সুইচগুলোর পেছনে দেখো।
আমরা সব জানতাম।
জানতাম, ক্রিস্টার বাসনাগুলো তুমি পূরণ করতে পারতে না।
তোর মত লোকেরা দেশ শাসন করতো, এটা ভাবলেই......
গবেষণাস্থল এবং স্মৃতিস্মারক
একটু সময় লাগবে, আপনার ওপর আসলে অনেকগুলো ফাইল আছে।
সময় অনুসারে সাজিয়েছি - পুরনোগুলো ওপরে, নতুনগুলো নিচে।
ভালো থাকবেন।
অপারেশন 'লাজলো', বিষয়: গিয়র্গ দ্রাইমান, কোড-নাম 'লাজলো', চালু হলো।
মন্ত্রী ব্রুনো হেম্ফ প্রথম সূত্রটা দিয়েছিলেন।
'লাজলো' প্রতিদিন একটা পশ্চিমা পত্রিকা নেয়, সরকারি অনুমোদন ছাড়াই।
এই মুহূর্তে কিছু না করলেই ভালো হবে। নইলে নজরদারির কথা বুঝে ফেলবে।
'লাজলো' আর সিএমএস উপহারের মোড়ক খুললো।
এরপর, যৌন মিলনে লিপ্ত হলো।
পশ্চিম বার্লিন থেকে পল হাউসারের চাচা এসেছে।
ওকে বলা হলো যে, হাউসার আর লাজলো ৪০তম প্রতিষ্ঠাবার্ষিকী উপলক্ষ্যে নাটক লিখবে।
নাটকটি সম্পর্কে আরো তথ্য আশা করছি। যেমন, সারাংশ।
প্রথম অংকের সারাংশ:
লেনিন নিত্যনতুন বিপদের সম্মুখীন হচ্ছেন।
প্রচণ্ড চাপ সত্ত্বেও তিনি বিপ্লবের পথ ছাড়লেন না।
লেনিন অত্যন্ত ক্লান্ত।
HGW
HGW XX-7
আমি, ক্রিস্টা মারিয়া সিল্যান্ড...
...স্বজ্ঞানে স্টেট সিকিউরিটির কাজে সাহায্য করতে সম্মতি দিচ্ছি।
আমার এই সিদ্ধান্তের কারণ হচ্ছে, আমি মনে করি...
গিয়র্গ দ্রাইমান স্পিগল ম্যাগাজিনে "যারা চলে গেছে না ফেরার দেশে" প্রবন্ধটি লিখেছে।
তার সহযোগীদের মধ্যে ছিলেন সাংবাদিক পল হাউসার...
ক্রিস্টা মারিয়া সিল্যান্ডকে ১০ই মার্চ মাদকসেবনের অপরাধে গ্রেফতার করা হয়েছিলো।
মন্ত্রী হেম্ফ ইঙ্গিতটা দিয়েছিলেন।
১১ই মার্চ দুপুর ১:৫০ মিনিটে ওকে ছেড়ে দেয়া হয়।
সে লাজলো'র গোপন জায়গাটার কথা বলে দিয়েছিলো।
গুপ্তচর হিসেবে ওর ছদ্মনাম "মার্থা" ঠিক করা হয়েছে।
দুপুর ১:৫০ ...
তাহলে ও কখন...
১৯৮৫ সালের ১১ই মার্চ - ব্যর্থ তল্লাশি এবং মার্থা'র প্রাণঘাতী দুর্ঘটনার পর...
অপারেশন 'লাজলো'র ইতি টানা হয়েছিলো।
নোট: HGW'এর পদোন্নতি তৎক্ষণাৎ আটকে দেয়া হয়েছিলো।
তাকে "এম" বিভাগে বদলি করা হয়েছিলো।
ওর একার দায়িত্বে যাতে কোনো মিশন না দেয়া হয়, সেই পরামর্শ রইলো।
সকাল ১০:৫০ - 'লাজলো'র বাড়ির বাইরে নজরদারি পুনরায় চালু হলো।
দুপুর ৩:১০ - মার্থা কারাগার থেকে সরাসরি এপার্টমেন্টে এলো।
এখন বাড়ি তল্লাশি হবে, ফলাফল প্রতিবেদনে লিখবো।
অপারেশন 'লাজলো' র সমাপ্তি। HGW, দুপুর ৩:১০।
HGW XX-7 কে?
থামো।
হিউফল্যান্ড স্ট্রিটে ফিরে চলো।
--দুই বছর পর--
"কার্ল মার্ক্স লাইব্রেরি"
"গিয়র্গ দ্রাইমান" "একজন প্রকৃত মানুষের জয়গান"
HGW XX-7 এর উদ্দেশ্যে; আপনাকে ধন্যবাদ।
২৯ টাকা ৮০ পয়সা
গিফট-র‍্যাপ দিয়ে মুড়ে দেবো?
নাহ। এটা আমার জন্য।
অনুবাদ আয়োজন অনুবাদকদের আড্ডা
প্রাথমিক অনুবাদ সানজিদা হাসান
অনুবাদ সম্পাদনা ফরহাদ হোসেন মাসুম
ওয়েবসাইট www.onubadokderadda.com
ফেসবুক পেইজ fb.com/onubadokder.adda
ফেসবুক গ্রুপ fb.com/groups/onubadokder.adda